Assemblies: locating, binding and deploying - CodeProject 11,034,108 members (65,884 online)
Last Visit: 31-Dec-99 19:00 Last Update: 22-Nov-14 0:38Refresh1 www.oldebroek.net • D66 Oldebroek: Ongehoorde belastingverhoging burgers Oldebroek
Geplaatst: vr nov 02, 2018 17:56
Geplaatst: za nov 03, 2018 18:15
Geplaatst: zo nov 04, 2018 7:56 Bekende 'apostel' van Concordia oorlede | Knysna-Plett Herald
Bekende 'apostel' van Concordia oorlede
Thursday, 21 November 2013, 05:00
Wyle apostel Simon Jacobs, stigter van die Pentecostal Church of Healing in Concordia, en sy vrou, Catherine.
KNYSNA NUUS - Simon Jacobs (76) is verlede Donderdag, 14 November, onverwags oorlede nadat hy vermoedelik 'n beroerte gehad en deur die Knysna Provinsiale Hospitaal breindood verklaar is.
Hy was die stigter en die leier van die Pentecostal Church of Healing in Concordia en 'n bekende geestelike leier in sy gemeenskap waar hy dikwels gevra is om vir mense 'die hande op te lê'.
In Knysna-dorp was Jacobs bekend as die persoon wat vir byna twintig jaar vir Central Apteek afgelewerings gemaak het.
"Hy was 'genuine' 'n baie goeie mens gewees en ons kliënte was baie erg oor hom. Ons kon altyd op sy nommer druk en hy was 'n behulpsame, getroue werker en 'n man van integriteit. Hy was ook baie lief vir visvang en dikwels as hy saans hier klaargemaak het, het hy gesê nou gaan hy eers viswater toe!" sê Central Apteek se mede-eienaar, Brian Eksteen.
Volgens Jacobs se vrou, Catherine, het haar man Dinsdagoggend duiselig gevoel nadat hy kinders by die skool gaan aflaai het.
"Hy het gesê hy gaan 'n bietjie lê nadat hy teruggekom het, maar na 'n rukkie het een van ons kleinkinders my kom roep om te sê Oupa soek my."
Toe sy in die kamer kom het haar man op die rand van die bed gesit en wieg en "sweet het soos water van hom afgetap". Volgens haar het die plaaslike kliniek ses maande gelede gesê hy is 'n diabeet, maar hy het nog geen behandeling daarvoor ontvang nie. Sy vrou het onmiddellik die ambulans ontbied en haar man is in Knysna Provinsiale Hospitaal opgeneem.
"Hulle het die hele dag op hom toetse gedoen en gesê hulle weet nie wat fout is nie. Hy is wel eers 18:00 daai aand opgeneem. Hy was op 'n drip, maar die drip het nie geloop nie. Ons het dit vir die suster gewys, maar sy het gesê dis niks nie. Dit het net so vol bly hang. Na die hele dag verby is, toe sê hulle sy suiker is te hoog," vertel Catherine.
Sy het daardie nag in die hospitaal by hom gebly en was verlig om Woensdag te sien dat hy heelwat beter blyk te wees.
"Besoektyd was al die kinders by hom en hy het gesels en gelag en was net homself gewees. Daar was geen tekens van siekte nie en die dokter het gesê hy kan die volgende dag huis toe gaan, als is oraait. Dus het ek nie weer by die hospitaal oorgeslaap nie, want dit het nie nodig gelyk nie."
Donderdagoggend ongeveer 10:00 het buurmense se seun haar egter laat weet dat die hospitaal al die hele oggend na haar soek. "Die hospitaal het nie ons kontaknommers gehad nie, hulle het gelyk of hulle heeltyd haastig was om ons uit die pad te kry, dus kon hulle my nie direk in die hande kry nie."
Groot was Catherine en haar seun, Simon Jnr. se skok toe hulle by die hospitaal kom en die 'gesonde' man wat hulle die vorige dag agtergelaat het, in 'n koma aantref.
"Hulle het vir my gesê hy het 'n beroerte gehad en daar is bloeding oor sy brein. Ek het vir hulle gevra, 'Hoe kan dit wees want hy ly glad nie aan bloeddruk nie?' Ek was so geskok."
Jacobs het nooit weer sy bewussyn herwin nie. Sy familie meen hy het nog sy hande en bene beweeg as hulle met hom gepraat het. Net voor tien-uur die aand het die masjien waaraan hy gekoppel was stilgeraak en is die familie in kennis gestel dat hy breindood is.
Catherine vertel dat sy as 15-jarige meisie van Kleinplaat in die berge na Knysna toe gekom het en haar man, wat van Willowmore was, op agttien hier ontmoet het en die volgende jaar getrou het. "Ons was vir 46 jaar getrou aanmekaar."
Sy vertel dat hy jare gelede 'n gesig in 'n droom gesien het wat sy lewe verander het. "Hy het 'n visioen gehad waar die Here met hom gepraat het en vir hom gesê het dat hy hom moet bekeer en laat doop en vir die mense moet sê die koms van die Here is naby. Dit het sy lewe radikaal verander. Hy het alles wat sleg en verkeerd was totaal opgegee."
Apostel Simon Jacobs se begrafnis word komende Saterdag, 23 November om 08:00 gehou vanuit die Jacobs-huis by 231 Rhobololostraat in Concordia en daarna by die kerk. Hy laat sy vrou, Catherine, en hul sewe kinders, Simon, Jeremiah, Joseph, Yolanda, Pieter, Francois en Elizabeth en 17 kleinkinders agter, asook sy vier voorhuwelikse kinders, Maria Mathys, Wesley Stroebel, Monica Stroebel en Sylvia Lourens.
(Die Knysna Provinsiale Hospitaal kon ongelukkig nie op kort kennisgewing betyds kommentaar lewer oor die berig nie.)
Read more about: simon jacobs apostel concordia
Posted on: 05:00 Thu, 21 November 2013